O‘zbekistonda o‘tgan bir sutka ichida yana 469 kishida koronavirus aniqlandi. Qurbonlar soni ikki nafarga ko‘paydi

O‘zbekistonda 27-iyun kuni 469 kishida koronavirus aniqlanib, mamlakatda COVID-19 rasman qayd etilganlar soni 109 692 nafarga yetdi, deb xabar bermoqda Sog‘liqni saqlash vazirligi.
Yangi kasallanish holatlarining
koronavirusga chalingan bemorlar bilan muloqotda bo‘lgani sababli namuna olingan fuqarolar orasida aniqlangan.
Vazirlikning qayd etishicha, so‘nggi sutkada jami 774 kishi — Buxoroda 8 nafar, Jizzaxda 25 nafar, Qashqadaryoda 10 nafar, Navoiyda 10 nafar, Namanganda 17 nafar, Samarqandda 111 nafar, Surxondaryoda 36 nafar, Farg‘onada 6 nafar, Toshkent viloyatida 33 nafar, Toshkent shahrida 518 nafar bemor tuzalib, kasallikdan sog‘ayganlar 105 780 nafarga yetdi va sog‘ayish ko‘rsatkichi 96 foizni tashkil etmoqda.
Shuningdek, 2 nafar koronavirusga chalingan bemor vafot etib, kasallikdan vafot etganlar soni 731 nafarni tashkil qilmoqda. Ayni paytda tibbiyot muassasalarida 3181 nafar bemor davolanyapti.
Eslatib o‘tamiz, 25-iyun kuni koronavirus infeksiyasini yuqtirib olish bilan bog‘liq 546 ta yangi holat ro‘yxatga olinib, kunlik kasallanish bo‘yicha 2021-yilning eng yuqori ko‘rsatkichi bo‘lgandi. Mamlakatda kunlik kasallanish holatlari soni yana ortib bormoqda. Shu sababli Respublika bo‘ylab 28-iyundan karantin cheklovlari kuchaytiriladi. Toshkent shahriga 28-iyundan transport vositalari kirishiga hamda ko‘ngilochar va ovqatlanish obyektlari faoliyatiga cheklovlar o‘rnatiladi. Bundan tashqari, Toshkentda 18 yoshdan oshganlar 28-iyundan koronavirusga qarshi ommaviy emlanadi.
 Poytaxtdan Toshkent viloyati hududiga chiquvchi ayrim avtobuslar harakati YPX postigacha tashkil qilinishi mumkin